Üks mu lemmikülesannetest oli igasugune uurimistöö (sest nii õppis kõige rohkem  kehtiva õiguse kohta), mis enamasti tähendas kohtulahendites tuhnimist. Kohtulahendid on nendes ühesuguste roheliste kaantega raamatutes, mida filmides näha võib. Siiski kasutatakse tänapäeval nende raamatute kõrval ka elektroonilisi andmebaase, mis on küll mugavad, kuid võrdlemisi kallid. Üldse on õigusteenus kulukas, kuid sellest hoolimata on ühiskonnas aktsepteeritud, et asjaajamiseks võetakse alati advokaat.